Vermeende moordenaar vas ná polisiebeampte se ekstra myl | Maroela Media
'n Vermeende moordenaar is agter tralies nadat 'n polisiebeampte wat van diens af was dadelik inligting oor 'n verdagte voertuig opgevolg het – en dit boonop in sy private voertuig.
Kol. Thandi Mbambo, polisiewoordvoerder in die Vrystaat, het gesê die sersant, verbonde aan die Clocolan-polisie, het inligting ontvang oor die verdagte voertuig wat verlate in 'n straat in Hlohlolwane gestaan het.
Hy is dadelik na die toneel en het 'n 25-jarige man in die voertuig aangetref.
"Die verdagte is aangetref met 'n bloedbevlekte okapi-mes. Sy klere was ook bloedbevlek," het Mbambo gesê.
Die polisie se voorlopige ondersoek dui daarop dat die voertuig in Pimville in Gauteng gekaap is.
Die 35-jarige slagoffer is van sy voertuig, selfoon, ID, bankkaarte, klere en geld beroof. Hy is met 'n mes gesteek en het op die toneel gesterf.
Die verdagte word van moord en kaping aangekla en sou na verwagting Woensdag in die Clocolan-landdroshof verskyn.
Welgedaan sersant.Dit is net weereens bewys dat daar nog toegewyde manne en vroe in blou is.
Well done!! Mag dit meer gebeur.
Knapgedaan. Dis mos nou "commitment". Hulle moet beslis die Sersant vereer. Want het hy nie so vinnig opgetree nie, was dit nou weer 'n uitgerekte soektog vir die verdagte. Hulle moet ook noem wie hy is, sodat alle eer na hom toe kan kom.